NSL วิ่ง 3% รับกำไร Q2 โต 21% แตะ 81 ลบ. พ่วงปันผล 0.25 บ.
NSL วิ่ง 3% ขานรับกำไรไตรมาส 2/65 โต 21% แตะ 81 ลบ. ส่วนงวด 6 เดือน กำไรอยู่ที่ 147.38 ลบ. โต 19.82% พ่วงแจกปันผล 0.25 บ. ขึ้น XD 24 ส.ค.นี้
NSL วิ่ง 3% ขานรับกำไรไตรมาส 2/65 โต 21% แตะ 81 ลบ. ส่วนงวด 6 เดือน กำไรอยู่ที่ 147.38 ลบ. โต 19.82% พ่วงแจกปันผล 0.25 บ. ขึ้น XD 24 ส.ค.นี้
10 ส.ค. 2565

ผู้สื่อข่าวรายงานว่า วันนี้ (10 ส.ค.65) ราคาหุ้น บริษัท เอ็นเอสแอล ฟู้ดส์ จำกัด (มหาชน) หรือ NSL ณ เวลา 11:47 น. อยู่ที่ระดับ 18.90 บาท บวก 0.50 บาท หรือ 2.72% สูงสุดที่ระดับ 19.10 บาท ต่ำสุดที่ระดับ 18.40 บาท ด้วยมูลค่าการซื้อขาย 85  ล้านบาท

สำหรับราคาหุ้น NSL ที่ปรับตัวขึ้นบนกระดานนั้นคาดจะมาจากการที่นักลงทุนเข้ามาเก็งกำไรผลประกอบการไตรมาส 2/65 ที่มีกำไร 80.79 ล้านบาท เติบโต 20.77% จากงวดเดียวกันของปีก่อน ที่มีกำไร 66.89 ล้านบาท ส่วนงวด 6 เดือน มีกำไรอยู่ที่ 147.38 ล้านบาท เติบโต 19.82% จากงวดเดียวกันของปีก่อน ที่มีกำไร 123 ล้านบาท ทั้งนี้กำไรที่ปรับเพิ่มขึ้นเป็นผลมาจากรายได้จากการขายอยู่ที่ 988.3 ล้านบาท เติบโต 23.80% รวมทั้งทางคู่ค้าก็ได้มีการเน้นขายสินค้าในช่องทาง Delivery และมีการเล่นโปรโมชั่นอย่างต่อเนื่อง ทำให้ยอดขายมีจำนวนสูงขึ้น
นอกจากนั้นบริษัทฯ ยังประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 30 มิ.ย. 2565 เป็นเงินสดในอัตรา 0.25 บาท/หุ้น กำหนดขึ้นเครื่องหมาย XD วันที่ 24 ส.ค.65 และกำหนดจ่ายเงินปันผลในวันที่ 9 ก.ย.65